## Utviklingsverktøy

**Netbeans:**

Vi har valgt å bruke Netbeans som tekstprogram. Valget falt på dette programmet fordi vi syntes det så greit og fint ut, og fordi vi har brukt det litt før.

**GitHub:**

Gruppen valgte også å bruke en git-tjeneste. Siden begge har brukt tjenesten GitHub før, var det et ganske enkelt valg. Det gjorde at vi slapp å sette oss inn i et helt nytt program, og kunne begynne rett på prosjektet.

Fordelen med å bruke en git-tjeneste er at vi kan jobbe hver for oss på samme dokument, uten at det påvirker hverandre. Med f.eks. Dropbox ville det blitt problematisk hvis begge holdt på med samme fil og en av oss lagret mens den andre holdt på. Med en git-tjeneste vil dette ikke være et problem, fordi alt du lagrer blir lagret på din egen PC først, og så kan man «pushe» det online når man selv vil. I tillegg gir en git-tjeneste også muligheter som «branches» og historikk.

**Java-Versjon:**

Vi bruker java-versjon 1.8.

## Generelt

Vi har fått i oppgave av «kommunen» å lage et system for det nye kulturhuset deres. Dette systemet skal inneholde både et program som de ansatte kan bruke til registrering av arrangementer osv., og et program/side som kunder kan bruke til å se hva som skjer på kulturhuset og kjøpe billetter til ulike arrangementer.

**Ansatt-delen:**

På ansatt-delen skal de ansatte i kulturhuset kunne registrere ulike arrangementer. Arrangementene det skal være mulighet for å opprette er:

* Barneforestillinger
* Debattkvelder
* Foredrag
* Kinoer
* Konserter
* Politiske møter
* Teatre

For hvert arrangement skal det registreres en ekstern kontaktperson tilknyttet til arrangementet, hvilket lokale som skal brukes, når arrangementet skal være, billettpriser og annen generell info som hvem som deltar, navnet på arrangementet osv.. Informasjon som skal registreres på arrangementene vil variere litt ut ifra hvordan type arrangement det er.

For kontaktpersoner skal det registreres navn, fødselsnummer, epost, nettside, firma, telefonnummer, generelle opplysninger om personen og hvilken type arrangement kontaktpersonen er knyttet til. En kontaktperson kan kun være knyttet til ett arrangement av gangen, men når et arrangement er over, kan personen bli knyttet til et nytt arrangement. Alle kontaktpersoner vil bli lagt i et register, sånn at det er lette å finne igjen kontaktpersoner som har blitt brukt før. Det kan heller ikke opprettes en kontaktperson flere ganger.

Alle lokalene blir også lagt i et register. For lokalene skal det registreres navn, antall plasser, om det er nummererte plasser i lokalet og hvordan type lokale det er. Et lokale kan kun bli brukt av ett arrangement av gangen, men det kan bli brukt av flere arrangementer på samme dag.

**Kunde-delen:**

Kunde-siden skal være en slags hjemmeside for kulturhuset. Her skal det komme opp hvilke arrangementer som holdes for tiden, og kunden skal kunne trykke på hvert arrangement for å få info om arrangementene. Kunden skal også kunne kjøpe billetter til hvert arrangement.

Hvert arrangement vil inneholde en liste over billetter som er kjøpt, og hvor mange ledige plasser det er igjen. For billettene skal det registreres kundens navn og telefonnummer, pris, eventuelt plass nummer, navnet på arrangementet og hvilket lokale det er i. Kunden skal bare føre inn navnet og telefonnummeret sitt, mens resten blir lagt inn automatisk ut ifra hvilket arrangement kunden har valgt å kjøpe billett til.